উপসর্গসমূহ : চিকেনপক্সের উপসর্গসমূহ ক্লিনিক্যালি বিভিন্ন রকম হতে পারে। অল্প জ্বর, হাঁচি, ঘামজনিত ঠান্ডা লাগা, শরীরে অল্প গোটা ওঠা থেকে শুরু করে অনেক ক্ষেত্রে তীব্র জ্বর ও সমগ্র শরীরে গোটা ওঠা প্রভৃতি বিভিন্ন উপসর্গ হতে পারে। প্রাথমিক পর্যায়ে শরীরে গোটা ওঠার আগে অল্প জ্বর, পিঠে ব্যথা, কাঁপুনি, শরীর ম্যাজম্যাজ করা ইত্যাদি উপসর্গ দেখা দেয়। ছোটদের ক্ষেত্রে এই উপসর্গ ২৪ ঘণ্টা বা তার কিছু বেশি সময় থাকে তবে প্রাপ্ত বয়স্কদের ক্ষেত্রে এই উপসর্গ গোটা ওঠার ২-৩ দিন পর্যন্ত থাকতে পারে। শিশুদের ক্ষেত্রে জ্বর আসার ১ম দিন থেকেই বুক, পেট, পিঠ, মুখ, হাত ও পায়ে ছোট ছোট গোটা দেখা যায় এবং খুব দ্রুত এগুলো সমগ্র শরীরে ছড়িয়ে পড়ে। সাধারণত এ রোগ ১৪-১৬ দিন পর্যন্ত থাকে। তবে প্রাথমিক উপসর্গগুলো দেখা দিলেই দেরি না করে চিকিৎসকের শরণাপন্ন হওয়া উচিত।